Държавен вестник, бр. 49, 2010 г., стр. 15

БРОЙ  49	
Д Ъ Р Ж А В Е Н  В Е С Т Н И К 	
СТР.  15  
Националното сдружение на общините в 
Република България и други неправителстве­
ни организации, работещи за закрилата на 
децата, ще бъдат консултирани и включени 
в планирането, изпълнението и оценката 
на програмата. Особено внимание ще бъде 
отделено на засилване подкрепата от страна 
на медиите и частния сектор, както и на 
подкрепата от страна на физически лица за 
изпълнението на национални и международни 
програми за децата. 
Част VI. Управление на програмата
6.1. Държавната агенция за закрила на де­
тето и Министерството на външните работи 
отговарят за цялостната координация на про­
грамата. Държавната агенция за закрила на 
детето и Министерството на външните работи 
също така ще улесняват обмена на информация 
между различните програми и ще се събират 
за преглед на програмата – годишен, в средата 
и в края на периода на изпълнение и в други 
случаи, когато програмата го изисква. 
6.2. Отговорността за управлението на 
програмата носят ръководителите на съответ­
ните министерства (министерствата на труда 
и социалната политика, на здравеопазването, 
на образованието, младежта и науката и на 
регионалното развитие и благоустройството) 
и съответните ключови служители, както 
е посочено в текущите работни планове 
(ТРП). За всеки проект ще бъде определено 
длъжностно лице от правителството, което, 
работейки заедно със съответния служител 
на УНИЦЕФ, ще носи обща отговорност за 
планирането, управлението и наблюдението 
на дейностите по проекта. 
6.3. Предоставяне на финансиране към 
изпълняващ партньор се основава на теку­
щите работни планове, съгласувани между 
изпълняващия партньор и УНИЦЕФ. Прави­
телството и УНИЦЕФ съвместно провеждат 
годишните срещи за планиране и преглед по 
всички програми в този план за действие по 
програмата в страната, обикновено в послед­
ното тримесечие на всяка година. Текущите 
работни планове ще описват подробно дей­
ностите, които следва да бъдат изпълнени, 
отговорните за изпълнението институции, 
времевата рамка и очакваните разходи от 
страна на правителството и УНИЦЕФ.
6.4. Финансирането за дейности, подробно 
описани в ТРП, се извършва от УНИЦЕФ 
чрез използване на следните възможности:
 
· Превод на финансиране директно на 
изпълняващия партньор:
	
	
а. преди началото на изпълнение на 
дейностите (директен паричен трансфер), 
или 
	
	
б. след като дейностите са изпълнени 
(възстановяване на разходите).
 
· Директни плащания на доставчици или 
трети лица по задължения, възникнали 
от страна на изпълняващия партньор, 
на основание на искания, подписани от 
упълномощеното длъжностно лице на 
изпълняващия партньор; 
 
· Директни плащания към доставчици 
или трети лица за задължения, напра­
вени от страна на агенции на ООН в 
подкрепа на дейности, съгласувани с 
изпълняващия партньор. 
6.5. Директните парични преводи ще бъ­
дат заявявани и извършвани за периоди на 
изпълнение на програмата не по-дълги от три 
месеца. Възстановяването на предварително 
одобрени разходи ще бъде заявявано и извърш­
вано на тримесечие или след приключване 
на дейностите. УНИЦЕФ не се задължава да 
възстановява разходи, направени от изпълня­
ващия партньор, които надхвърлят одобрените 
суми. След приключването на всяка дейност 
оставащите средства ще бъдат препрограми­
рани или върнати по взаимно съгласие между 
изпълняващия партньор и УНИЦЕФ.  
6.6. Възможностите за финансиране, раз­
мерът на плащанията и обхватът и честотата 
на контролно-отчетните дейности могат да 
зависят от резултатите от прегледа на капаци­
тета за управление на публичните финанси в 
случай на изпълняващ партньор от страна на 
правителството и от оценката на капацитета 
за управление на финансовите средства на из­
пълняващия партньор, който не е от страната 
на ООН. За целите на тези разпоредби в ООН 
се включват и международните финансови 
институции. Квалифициран консултант, на­
пример експертно-счетоводна фирма, избрана 
от УНИЦЕФ, може да бъде нает да извърши 
такава оценка, в която следва да участва и 
изпълняващият партньор. 
6.7. Възможностите за финансиране, раз­
мерът и честотата на плащанията и обхватът 
и честотата на контролно-отчетните дей­
ности могат да бъдат променяни в процеса 
на изпълнение на програмата въз основа на 
резултатите от наблюдението на програмата, 
проследяването и отчета на разходите и кон­
статациите на одитите. 
6.8. Правителството и УНИЦЕФ ще про­
веждат съвместно годишни срещи за преглед 
на всички програми по този план за дейст­
вие по програмата в страната, обикновено 
в последното тримесечие на всяка година. 
По-подробен междинен преглед ще бъде на­
правен съвместно през 2011 г., а Оценка на 
програмата в страната (ОПС) – през 2012 г. 
Тези срещи ще бъдат проведени съвместно с 
представители на международни и двустранни 
донори, както и с подкрепящите неправител­
ствени организации.